stanford-oval/wikipedia huggingface dataset:
Christen Fonnesbech

| Christen Fonnesbech |
| --- | --- |

Tanskan pääministeri
 1874–1875  
Henkilötiedot
Syntynyt: 1817
Kuollut: 1880
Christen Fonnesbech (1817–1880) oli tanskalainen konservatiivipoliitikko. Hän toimi Tanskan pääministerinä vuosina 1874–1875.
Clamecy

Clamecy voi tarkoittaa seuraavia Ranskan kuntia:
Clamecy, Aisnen departementissä
Clamecy, Nièvren departementissä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Clamecy”, voi hakea sivunnimihaulla, laajalla sivunnimihaulla tai tekstihaulla.
Chevrolet Corvette C7

| Chevrolet Corvette C7 Stingray |
| --- | --- |

Valmistustiedot
Valmistusmaa:   Yhdysvallat
Valmistaja:  Chevrolet
Konserni:  General Motors
Valmistusvuodet:  2013–2019
Korimalli:  Coupe,Avoauto
Luokka:  Urheiluauto
Edeltäjä:  Chevrolet Corvette C6
Seuraaja:  Chevrolet Corvette C8
Tekniset tiedot
Moottori:  6.2 LT1 V8, 6.2 LT4 Remmiahdettu V8
Teho:  455-650 hv
Vääntö:  624-880 nm
Vetotapa:  Takaveto
Mitat
Massa:  1,475 kg
Pituus:  4,493 mm
Akseliväli:  2,710 mm
Leveys:  1,877 mm
Korkeus:  1,234 mm
Chevrolet Corvette C7 Stingray on General Motorsin vuosina 2013–2019 valmistama urheiluauto. Se on seuraaja Chevrolet Corvette C6 Mallille. Auton ensiesittely tapahtui 13.Tammikuuta 2013 Detroitin kaupungissa. Kyseessä on ensimmäinen Corvette malli 38 vuoteen jossa käytetään Stingray nimeä.
Tekniikka

Edeltäjänsä tapaan auto on etumoottorinen ja takavetoinen vaikka autosta suunniteltiin alun perin keskimoottorista. Auton moottorina toimii 6.2 Litrainen V8 joka tunnetaan nimellä LT1. Se korvaa entisen 6.2 Litraisen LS3 moottorin. Moottori tuottaa 455 hevosvoimaa ja 624 Newtonmetriä vääntöä jonka ansiosta auto kiihtyy 0–100 km/h 3.8 sekunissa. Vaihteistona toimii joko 7-vaihteinen Tremec TR-6070 manuaali tai 8-portainen GM 8L90 automaatti.
Z06

Z06 on suorituskykyinen versio Corvette Stingraysta. Autossa on sama 6.2 litrainen V8 moottori kuin perusversiossa mutta se on Eatonin 1.7 liraisella R1740 TVS remmiahtimella. Tämän ansiosta Z06 tuottaa 650 hevosvoimaa ja 880 Newtonmetriä vääntöä ja se kiihtyy 0–100 km/h vain 2.95 sekunnissa. Tämän ansiosta se on kaikkien aikojen suorituskykyisin Corvette.
Chevrolet Corvette Z06 C7
Citroën Nemo

| Citroën Nemo |
| --- | --- |

Valmistustiedot
Valmistusmaa:   Turkki
Valmistaja:  Citroën
Konserni:  Groupe PSA
Valmistusvuodet:  2008–2017
Korimalli:  pakettiauto tila-auto
Teknisesti samankaltaisia:  Alfa Romeo MiTo Fiat Fiorino III Fiat Grande Punto Opel Adam Opel Corsa D Opel Corsa E Opel Meriva B Peugeot Bipper
Mitat ja massat
Kuormatila:  2,5 m³
Pituus:  3 864 mm
Leveys:  1 816 mm
Korkeus:  1 721 mm
Akseliväli:  2 510 mm
Moottori, voimansiirto ja alusta
Pohjalevy:  GM Fiat Small
Moottori:  R4
Iskutilavuus:  1,3–1,4 l
Teho:  69–95 hv
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 5-vaihteinen robotti
Citroën Nemo on Citroënin vuosina 2008–2017 valmistama pieni pakettiautomalli. Sen sisarmallit ovat lähes identtiset Fiat Fiorino ja Peugeot Bipper. Kolmikko valittiin Vuoden pakettiautoksi 2009. Tavarankuljetusmallin lisäksi saatavana oli Nemo Multispace -niminen tila-autoversio.
Vuoden 2010 Euro NCAP -kolaritestistä Nemo sai tulokseksi kolme tähteä viidestä.
Citroën Nemo Multispace
Bensiinimoottori oli kahdeksanventtiilinen 1,4-litrainen (72 hv). Dieselvaihtoehdot olivat aluksi Fiatin 1,3 Multijet (75/95 hv) ja PSA:n 1,4 8V (69 hv). Vuonna 2010 jälkimmäinen moottori kuitenkin poistui valikoimasta. Viisivaihteisen manuaalivaihteiston lisäksi dieselin yhteyteen oli saatavissa viisiportainen SensoDrive-robottivaihteisto.
Aiheesta muualla

Kuvia tai muita tiedostoja aiheesta Citroën Nemo Wikimedia Commonsissa
Chomutov

| Chomutov Chomutov |
| --- | --- |
 Chomutovin keskusta vuonna 2011
 Lippu:  Vaakuna
 Chomutovin sijainti
 Chomutov
 50°27′40″N, 13°25′01″E 
Valtio:  Tšekki
Lääni:  Ústí
Maantiede
Kokonaispinta-ala:  29,3 km²
Korkeus merenpinnasta:  340 m
Aikavyöhyke:  +1
Kesäaika:  +2
Väestö
Väkiluku (1.1.2020)  (arvio):  48 635
Väestötiheys:  1 659,9 as./km²
Muuta
Postinumero:  430 01, 430 03 ja 430 04
 www.chomutov-mesto.cz 
Chomutov (saks. Komotau) on kaupunki Ústín läänissä Tšekissä. Kaupungin asukasluku oli vuoden 2020 arvion mukaan 48 635.
Aiheesta muualla

Kaupungin verkkosivusto (Arkistoitu – Internet Archive) (tšekiksi)
Kuvia tai muita tiedostoja aiheesta Chomutov Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Cabinda (kaupunki)

| Cabinda Chioua |
| --- | --- |

 vaakuna
 Cabinda
 Koordinaatit: 5°33′26″S, 12°11′24″E 
Valtio:  Angola
Maakunta:  Cabinda
Väkiluku (2014):  550 000
 – Metropolialue:  624 646
Infobox OKVirheellinen NIMI-arvo: 
Cabinda, joka tunnetaan myös nimellä Chioua, on kaupunki ja kunta, joka sijaitsee Cabindan maakunnassa Angolan eksklaavissa. Cabindan kaupungissa asui vuoden 2014 väestönlaskennassa 550 000 ja kunnassa 624 646. Kaupungin asukkaat tunnetaan nimellä Cabindas tai Fiotes. Cabinda, koska se on lähellä runsaita öljyvaroja, toimii yhtenä Angolan tärkeimmistä öljysatamista.
Historia

Portugalilaiset perustivat kaupungin vuonna 1883 Simulambucon sopimuksen allekirjoittamisen jälkeen, samaan aikaan kuin Berliinin konferenssi. Cabinda oli Brasilian orjien lähtöpaikka.
Lähistöllä on huomattavia offshore-öljyvarantoja.
Maantieto

Cabinda sijaitsee Atlantin valtameren rannikolla Cabindan maakunnan eteläosassa ja sijaitsee Bele-joen oikealla rannalla.
Cabinda sijaitsee 56 kilometriä pohjoiseen Moandasta (Kongon Demokraattinen Tasavalta), 70 kilometriä pohjoiseen Kongo-joen suistosta ja 137 kilometriä etelään Pointe-Noiresta (Kongon Tasavalta)
Piirit

Cabindan kaupunki on jaettu kolmeen piiriin eli comunaan:
Cabinda, kaupungin istuin, jossa 88,6% väestöstä on. Malembo 3,1 Tando-Zinze 8,3%
Koulutus ja tiede

Cabindassa on kaksi julkista korkeakoulua, nimittäin 11 de Novembro University ja Cabindan kasvatustieteiden korkeakoulu. Lisäksi sillä on Lusíadan yliopiston ja Angolan yksityisen yliopiston kampukset.
Kulttuuri

Kaupungin väestöllä on omaleimainen kulttuuri pukeutumisesta ja syömisestä perinteisiin rituaaleihin, erityisesti Chicumbeen ja juhlittuihin Bakamas do Tchizon seremonioihin. Se on perinteinen rituaali, joka mahdollistaa vuorovaikutuksen jumalien elävien ja okkulttisten henkien ja jumalien välillä. Esivanhemmat, mikä varmistaa sovinnon kuolleiden ja elävien välillä.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Cabinda (city)
Käännös suomeksi
Christopher Jacob Boström
Aiheesta muualla

Kuvia tai muita tiedostoja aiheesta Christopher Jacob Boström Wikimedia Commonsissa
Yu-Gi-Oh!

| Yu-Gi-Oh! |
| --- | --- |
遊☆戯☆王   (Yū☆Gi☆Ō)
Genre:  
Manga
Tekijä: Kazuki Takahashi
Julkaisija: Shueisha
Sarjajulkaisulehti: Weekly Shonen Jump
Ensimmäinen painatus: 1996 – Maaliskuu 2004
Kirjojen lukumäärä: 38 (343 lukua) 
TV-anime: Yu-Gi-Oh! (Esitetty vain Japanissa)
Ohjaaja: Useita
Studio: Toei Animation
Lähetyskanavat: TV Asahi
Alkuperäinen lähetyskierros: 4.4.1998 – 10.10.1998
Jaksojen määrä: 27 
TV-anime: Yu-Gi-Oh! Duel Monsters (Japanin vain "Yu-Gi-Oh!")
Ohjaaja: Useita
Studio: Studio Gallop
Lähetyskanavat: TV Tokyo
Alkuperäinen lähetyskierros: 8.4.2000 – 29.9.2004
Jaksojen määrä: 224 
Manga: Yu-Gi-Oh! R
Tekijä: Itou Akira
Julkaisija: Shueisha
Sarjajulkaisulehti: V-Jump
Ensimmäinen painatus: 21.4.2004 – 1.2008
Kirjojen lukumäärä: 5 (44 lukua) 
TV-anime: Yu-Gi-Oh! Duel Monsters GX (Japanin ulkopuolella Yu-Gi-Oh! GX)
Ohjaaja: Useita
Studio: Studio Gallop
Lähetyskanavat:  TV Tokyo  MTV3, SubTV Junior
Alkuperäinen lähetyskierros: 10.10.2004 – 26.3.2008
Jaksojen määrä: 180 
TV-anime: Yu-Gi-Oh! Capsule Monsters
Ohjaaja: Ryosuke Takahashi
Studio: Studio Gallop, Nihon Ad Systems
Lähetyskanavat: TV Tokyo
Alkuperäinen lähetyskierros: 9.9.2006 – 25.11.2006
Jaksojen määrä: 12 
TV-anime: Yu-Gi-Oh! 5D's
Ohjaaja: Useita
Studio: Studio Gallop
Lähetyskanavat: TV Tokyo
Alkuperäinen lähetyskierros: 2.4.2008 – 30.3.2011
Jaksojen määrä: 154 
Elokuva: Pyramid of Light (Alun perin 4Kidsin teettämä)
Ohjaaja: Ryosuke Takahashi
Studio: Studio Gallop
Julkaisupäivämäärä: 13.8.2004
Kesto: 90/101 min (Japanissa leikkaamaton versio) 
Yu-Gi-Oh! (遊☆戯☆王, Yū☆Gi☆Ō, vapaasti käännettynä ”Pelien kuningas”) on Kazuki Takahashin luoma mangasarja, josta on tuotettu animesarjoja, yksi keräilykorttipeli, sekä lukuisia videopelejä. Ensimmäisiä kirjoja lukuun ottamatta, lähes koko sarja pyörii korttipelin ”Magics & Wizards” (kulkee animessa ja Japanin ulkopuolella nimellä Otteluhirviöt (engl. Duel Monsters)) ympärillä.
Sarja kertoo pojasta nimeltä Yugi Mutou, joka jo kahdeksan vuoden ajan on yrittänyt koota Millennium-arvoitusta (engl. Millennium Puzzle, jap. Sennen Pazuru) -nimistä esinettä ja esittää sitä kootessaan toivomuksen ystävistä. Koulussa hänelle tulee ongelmia kun eräs Ushio tarjoaa suojelustaan kahdelta Yugin kiusaajalta, Katsuya Jounouchilta ja Hiroto Hondalta. Yugi kieltäytyy ja puolustaa näitä kahta kiusaajaa Ushion löylyttäessä heitä, ja kutsuu näitä jopa ystävikseen. Ushio kuitenkin uhkailee ja käskee maksamaan palveluksistaan. Kotonaan Yugi kuitenkin alkaa koota Millennium-arvoistusta ja saakin sen vastoinkäymisten jälkeen koottua. Tämän tehtyään hänet ottaa valtaansa 5000 vuotta vanha henki, joka haastaa pahantekijöitä hengenvaarallisiin Varjopeleihin (engl. Shadow Games, jap. Yami no Geemu). Hänen toivomuksensakin toteutuu, kun kahdesta kiusaajasta lopulta tulee hänen ystäviään. Yugista tulee Varjopelien jatkaja.
Manga

Mangasarjat:
Yu-Gi-Oh! [遊☆戯☆王 - Yūgiō ]
Yu-Gi-Oh! R [遊☆戯☆王R - Yūgiō Āru]
Yu-Gi-Oh! Duel Monsters GX [遊戯王 - デュエルモンスターズGX - Yūgiō Jī Ekkusu]
Sangatsu Manga julkaisi elokuussa suomeksi Yu-Gi-Oh! -sarjan kaksi ensimmäistä kirjaa suoraan japanista suomennettuina, ja jatkoa oli luvassa. Yu-Gi-Oh! -kirjoja on yhteensä 38. Käännös on alkuperäiselle uskollinen; japaninkieliset ääniefektit on säilytetty alkuperäisessä muodossaan selityksin varustettuna. Yu-Gi-Oh! -korttipelin korttien nimet on pyritty pitämään samoina englanninkielisten nimien kanssa, jotta kirjassa esiintyvät kortit olisi helppo löytää Suomessa myytävien korttien joukosta.
Manga > Mangan juoni

Alkuperäisen Yu-Gi-Oh! -mangan osista vain 1-7 esiintyivät kaikkialla päin vain nimellä ”Yu-Gi-Oh!”. Mutta osat 8-31 esiintyivät Amerikassa nimellä ”Yu-Gi-Oh! Duelist” sekä osat 32-38 nimellä ”Yu-Gi-Oh! Millennium World”. Osat 1-7 sisältävät eri pelejä, mutta osasta 8 alkaen keskityttiin vain Magics & Wizardsiin, lukuun ottamatta osaa 16, jossa pelattiin Ryuji Otogin keksimää noppapeliä Dragon, Dice & Dungeons (animessa Dungeon Dice Monsters).
Alkuperäinen Yu-Gi-Oh! -manga keskittyy useisiin erilaisiin peleihin, joihin Yugi haastaa ilkeitä ja itsekkäitä ihmisiä. Yleensä kukin haaste sijoittuu vain yhteen tai kahteen mangan lukuun. Pitkäaikaisempina vastustajina ovat Yugin kykyjä testaava Millennium-avainta ja Millennium-vaakaa kantava egyptiläismies Shadi, Magics & Wizardsin parhaimpiin pelaajiin lukeutuva Seto Kaiba sekä uusi oppilas Ryou Bakura, jonka Millennium-kehässä asuva paha henki haastaa Yugin ja ystävät Monster World -nimiseen roolilautapeliin.
Yu-Gi-Oh! Duelist -mangan ensimmäisessä puoliskossa Industrial Illusionsin toimitusjohtaja, Magics & Wizardsin keksijä ja Millennium-silmän kantaja Pegasus J. Crawford kaappaa Yugin isoisän sielun ja näin pakottaa Yugin osallistumaan järjestämäänsä turnaukseen Taistelijoiden kuningaskunnassa (animessa Ottelijoiden valtakunta) (engl. Duelist Kingdom). Pegasus havittelee itselleen Kaiba-yhtymän omistajuutta, jonka hän aikoo saavuttaa voittamalla sekä Kaiban että Yugin. Tarinan toisessa puoliskossa Millennium-kaulakorua kantava Isis Ishtar kertoo Varjo-Yugille tämän olleen 5000 vuotta sitten faarao, joka aikoinaan poisti Varjopelit maailmasta. Faaraon muistojen palauttamiseksi Isis haluaa yhdistää kolme kadonnutta Egyptiläisjumalakorttia (engl. Egyptian God Cards): ”Slifer, the Sky Dragon”, ”Obelisk the Tormentor” ja ”The Winged Dragon of Ra”. Hän lainaa ”Obeliskin” Kaiballe, joka järjestää turnauksen nimeltä Battle City (suomennettu animessa Ottelu Cityksi) kerätäkseen muut kortit. Turnaukseen osallistuvat myös harvinaisia kortteja metsästävät ottelijat, Ghoulit, joita johtaa Millennium-sauvaa kantava sekä ”Sliferin” ja ”Ra’n” varastanut Isiksen veli, Malik Ishtar, joka haluaa epämieluisan menneisyytensä vuoksi tuhota Faaraon.
Yu-Gi-Oh! Millennium World -mangassa Yugi ja hänen ystävänsä ovat saaneet haltuunsa kaikki seitsemän Millennium-esinettä (animessa Tuhatvuotiset esineet) ja kolme Egyptiläisjumalakorttia. Nyt he selvittävät Magics & Wizardsin ja Varjopelien todellista alkuperää sekä Faaraon todellista nimeä pelaamalla viimeisen Varjopelin Varjo-Bakuraa ja tämän palvomaa olentoa Zorc Necrohadesia vastaan. Kukistettuaan Zorcin, Yugin on itse oteltava Faaraota vastaan ja voitettava hänet, jotta Faaraon sielu voisi siirtyä Millennium-arvoituksesta tuonpuoleiseen.
Anime

Animesarjat:
Yu-Gi-Oh! [遊☆戯☆王 - Yūgiō ]
Yu-Gi-Oh! Duel Monsters [遊戯王 - デュエルモンスターズ - Yūgiō Dyueru Monsutāzu ]
Yu-Gi-Oh! Duel Monsters GX [遊戯王 - デュエルモンスターズGX - Yūgiō Dyueru Monsutāzu Jī Ekkusu]
Yu-Gi-Oh! Capsule Monsters [遊☆戯☆王 カプセルモンスターズ - Yūgiō Kapuseru Monsutāzu]
Yu-Gi-Oh! 5D's (遊☆戯☆王5D's（ファイブディーズ） Yūgiō Faibu Dīzu
Yu-Gi-Oh! Zexal (遊☆戯☆王 ZEXAL (ゼアル) Yūgiō Zearu
Yu-Gi-Oh! Arc-V (遊(ゆう)☆戯(ぎ)☆王(おう) ＡＲＣ－Ｖ(アーク・ファイブ) Yūgiō Āku Faibu
Yu-Gi-Oh! VRAINS 遊☆戯☆王VRAINS（ヴレインズ） Yūgiō Vureinzu
Yu-Gi-Oh! Sevens 遊☆戯☆王SEVENS（セブンス） Yūgiō Sebunsu
Ensimmäinen Yu-Gi-Oh! -anime perustuu mangan osiin 1–7. Sitä ei ole julkaistu tai dubattu Aasian ulkopuolella ja sitä tehtiin vain 27 jaksoa. Lisäksi Seto Kaiban ja Otteluhirviöiden roolit olivat merkittävämmät kuin mangassa. Yu-Gi-Oh! Duel Monsters -anime taas keskittyy mangan muiden osien tapahtumiin, mutta se sisältää myös tapahtumia, jotka eivät kuuluneet mangaan.
Yu-Gi-Oh! Capsule Monsters sijoittuu Duel Monsters -sarjan väliin, vaikka ei ole laskettu sarjan jaksoiksi. Capsule Monsters on 12 jakson minisarja. Sarjassa Yugi ja hänen ystävänsä etsivät Yugin vaaria Intiassa olevasta pyramidista. He joutuvat isoon pelimaailmaan, jossa he kohtaavat oikeita hirviöitä. Alkuperäisessä Yu-Gi-Oh! -mangassa lyhyesti nähdyllä Capsule Monsters -shakkipelillä ei ole sarjan juonen kanssa mitään tekemistä.
Animesarjoissa Yu-Gi-Oh! GX, Yu-Gi-Oh! 5D's, Yu-Gi-Oh! Zexal sekä Yu-Gi-Oh! Arc-V niin hahmot kuin juonikin on eri. Kazuki Takahashilla ei ollut näiden kanssa juurikaan tekemistä.
Anime > Yu-Gi-Oh! GX

Yu-Gi-Oh! GX sijoittuu kymmenen vuotta alkuperäisen sarjan jälkeen. Jaden Yuki pyrkii tulemaan huippuottelijaksi Otteluakatemiassa. Sarjan alussa hän kohtaa itse Yugin ja saa tältä Winged Kuriboh -kortin. Ollessaan akatemiassa Jaden ystävystyy mm. Syrus Truesdalen, Bastion Misawan ja Alexis Rhodesin kanssa. Ja hän saa vastustajikseen mm. Chazz Princetonin, tohtori Vellian Crowlerin, Kagemarun ja tämän Varjoratsastajat sekä Sartoriuksen. Tämän animesarjan ensimmäinen tuotantokausi on näytetty myös Suomen televisiossa suomeksi dubattuna.
Anime > Yu-Gi-Oh! 5D's

Tarina sijoittuu tulevaisuuteen New Domino Cityyn, jolloin Jadenista ja Yugista on tullut legendoja. Sarjassa esitellään uusi ottelutapa, turbo-ottelut, jotka käydään moottoripyöriä muistuttavien otteluajokkien (Duel Runners) ja skeittilautoja muistuttavien ottelulautojen (Duel Boards) avulla. Päähenkilö Yusei Fudo asuu Satellite-nimisessä slummissa, ja on etevä moottoripyöräilijä ja mekaanikko. Juoni perustuu New Domino Cityn ja maailman pelastamiseen Dark Signereiltä ja kaukaa tulevaisuudesta tulleista 'pelastajista'. Uutena lisäyksenä sarjan mukana tuli korttipeliin uusi korttityyppi "synkrohirviöt", jotka toimivat suurimmalta osin yhdistelmähirviöiden korvikkeina. Sarjaa on kehuttu muita idearikkaamaksi.
Anime > Yu-Gi-Oh! Zexal

Lähitulevaisuudessa ennen Yuseita, Heartland City-nimisessä paikassa on edistytty niin pitkälle, että tavallisetkin ihmiset pystyvät hankkimaan laiteitta, joilla nähdä Otteluhirviöitä ym. mitä pelissä näkyy kuin oikeassa elämässä. Tähän tekniikkaan oli päästy jo Yu-Gi-Oh! GX:n aikoihin, mutta se oli harvinaista tavallisilla ihmisillä. Yuma Stukumo-niminen henkilö oli aluksi heikko ottelija, kunnes tapasi henkiolennon nimeltä Astral, joka auttaa häntä olemaan parempi pelaaja siitä hyvästä, että Yuma auttaa häntä keräämän 99 "Numerohirviötä" (Number Monsters), jotka liittyvät Astralin muistoihin. Yuma saa riipuksen nimeltä Keisarin Avain (Emperor's Key), joka on yhteydessä astraliin, ja se toimii "Numerohirviöiden" sinetöintipaikkana. Heidän kahden suunnitelmien tiellä on kuitenkin Kite Tenjo, joka kerää myös "Numerohirviöitä" omiin tarkoituksiinsa, ja mystinen tohtori Faker, jolla on myös omat suunnitelmansa.
Uutena korttityyppinä on ilmestynyt Xyz-hirviöt.
Anime > Yu-Gi-Oh! Arc-V

Tarina sijoittuu Japanin Miami Cityyn, jossa päähenkilö Yuya Sakaki yrittää kestää todellisuuden ankaria oloja ja pyrkii You Show -ottelukoulussa tulemaan ammattiluokan ottelijaksi. Yhtiö nimeltä Leo Corporation on tehnyt mahdolliseksi toimintaottelut (Action Duels), joissa kaikki pelissä näkyy on myös käsinkosketeltavaa. Eräänä päivänä Yuya saa käsiinsä medaljongin, jonka kautta hän saa selville Pendulum-hirviöiden olemassaolon ja niiden kutsumismenetelmän.
Uutena korttityyppinä esiintyviä Pendulum-hirviöitä voidaan joko kutsua hirviöinä tai käyttää loitsujen tavoin.
Anime > Elokuvat > Yu-Gi-Oh! (1999)

30 minuutin lyhytelokuva, joka sijoittuu aikaan jälkeen ensimmäisen Yu-Gi-Oh! -animen. Elokuvassa Seto Kaiba havittelee Shōgo -nimiseltä pojalta harvinaista "Red-Eyes Black Dragon" -korttia. Elokuva ilmestyi maaliskuussa 1999, mutta sitä ei koskaan julkaistu Japanin ulkopuolella.
Anime > Elokuvat > Pyramid of Light

Elokuvan Yu-Gi-Oh! The Movie: Pyramid of Light (suomessa vain Yu-Gi-Oh!: Elokuva) ensi-ilta oli Pohjois-Amerikassa elokuussa 2004 ja Japanissa saman vuoden marraskuussa. Se sijoittuu Yu-Gi-Oh! Duel Monsters -animeen Battle Cityn tapahtumien jälkeen, kun Yugi kohtaa Kuolleiden herran, Anubiksen.
Anime > Elokuvat > Bonds Beyond Time

Elokuva Yu-Gi-Oh! 3D: Bonds Beyond Time julkaistiin Japanissa tammikuussa 2010 Yu-Gi-Oh! Duel Monsters -animesarjan 10-vuotisjuhlan kunniaksi. Elokuvassa Yu-Gi-Oh! 5D's -sarjan päähenkilö Yusei Fudo sekä Yu-Gi-Oh! GX -sarjan päähenkilö Jaden Yuki matkaavat menneisyyteen, jossa he Yugi Muton avulla yrittävät pysäyttää uuden vihollisen nimeltä Paradox.
Anime > Elokuvat > The Dark Side of Dimensions

Elokuva Yu-Gi-Oh!: The Dark Side of Dimensions julkaistiin Japanissa huhtikuussa 2016 alkuperäisen Yu-Gi-Oh! -mangan 20-vuotisjuhlan kunniaksi. Elokuva sijoittuu puoli vuotta mangan tapahtumien jälkeen. Yugi Muto ja Seto Kaiba kohtaavat salaperäisen vastustajan nimeltä Aigami ja päätyvät ottelemaan siitä kuka saa Millennium-arvoituksen palaset haltuunsa.
Japanilaisen ja amerikkalaisen version erot

Kun 4Kids Entertainmentin englanninkielinen dubbaus Yu-Gi-Oh! Duel Monsters -animesta näytettiin Amerikan televisiossa, siitä oli sensuroitu kuolemat, alastomuutta, uskontoihin liittyviä tai kaikki jonka voisi katsoa okkultismiin liittyväksi kuten esimerkiksi pentagrammit, ankhit ja ristit. Amerikkalainen versio korvaa kuoleman ja väkivallan, ajatuksella Varjojen Maailmasta (engl. Shadow Realm), josta on melkein mahdotonta palata. Myös hahmojen nimiä muutettiin ja niin japanilaista kuin englanninkielistäkin kirjoitusta poistettiin.
Hahmoja

Yugi Mutou/Varjo-Yugi
Katsuya Jounouchi
Hiroto Honda
Anzu Mazaki
Sugoroku Mutou
Seto Kaiba
Mokuba Kaiba
Ryou Bakura/Varjo-Bakura
Pegasus J. Crawford
Mai Kujaku
Shizuka Kawai
Ryuji Otogi
Malik Ishtar/Varjo-Malik
Isis Ishtar
Rishid Ishtar
Aiheesta muualla

Wikimedia Commonsissa on kuvia tai muita tiedostoja aiheesta .
Yu-Gi-Oh! Card.com - Virallinen sivu Otteluhirviöille
Yu-Gi-Oh! Episode Guide - Japanilaisen ja amerikkalaisen version eroihin keskittyvät epäviralliset sivut (englanniksi)
Virallinen Yu-Gi-Oh! sivu (japaniksi)
Virallinen Yu-Gi-Oh! Duel Monsters sivu (japaniksi)
Bruno Liljefors

Bruno Liljefors.
Bruno Andreas Liljefors (14. toukokuuta 1860 Uppsala – 18. joulukuuta 1939 Uppsala) oli ruotsalainen taidemaalari. Hänet tunnetaan yksityiskohtaisista ja dramaattisista eläinmaalauksistaan.
Elämä ja ura

Liljefors syntyi uppsalalaiseen kauppiasperheeseen. Hänen veljensä oli säveltäjä Ruben Liljefors. Liljefors harrasti nuoruudessaan kilpavoimistelua ja metsästystä.
Liljefors kävi kuusi luokkaa valtion katedraalikoulua Uppsalassa ja opiskeli vuosina 1879–1882 taideakatemian alkeiskoulussa Tukholmassa. Hänen opiskelutovereihinsa kuului muun muassa Anders Zorn. Liljefors keskeytti opintonsa saatuaan akatemian johtajalta Georg von Rosenilta varoituksen poissaoloista. Taideakatemiasta lähteminen ei liene ollut tarkoitettu kannanotoksi, mutta myöhemmin Liljefors liittyi akatemian johtoa arvostelleiden nuorten taiteilijoiden liikkeeseen, niin sanottuihin opponentteihin, ja näiden perustamaan Konstnärsförbundet-järjestöön. Liljefors teki vuosina 1882–1883 opintomatkan Saksaan, Italiaan ja Ranskaan. Asuessaan syksyllä 1882 muutaman kuukauden Düsseldorfissa hän sai yksityisopetusta kuuluisalta eläinmaalarilta Carl Friedrich Deikeriltä. Seuraavana vuonna Liljefors vieraili Ranskan Grez-sur-Loingissa skandinaavisten taiteilijoiden yhteisössä ja tutustui sen johtavaan hahmoon Carl Larssoniin.
Ruotsiin palattuaan Liljefors asui vuoteen 1894 saakka pääosin Uppsalan seudulla ja sen jälkeen Tukholman saaristossa. Vuosina 1888–1889 hän toimi Carl Larssonin sijaisena Valandin taidekoulun johtajana Göteborgissa. Vuosina 1905–1917 Liljefors asui Södermanlandin Järnassa Mörkarfjärdenin rannalle rakennuttamassaan Wigwam-nimisessä huvilassa ja vuodesta 1917 Österbybrukin kartanomaisemassa. Hän omisti vuodesta 1908 Bullerön-saaren ulkosaaristossa. Liljeforsia vuodesta 1925 vaivannut kivulias kasvoneuralgia pakotti hänet luopumaan luontoretkistä ja metsästyksestä. Vuosina 1932–1937 hän asui Tukholmassa ja hänellä oli jonkin aikaa ateljee pohjoisessa Kungstornet-talossa. Elämänsä viimeiset kaksi vuotta hän asui synnyinkaupungissaan Uppsalassa.
Liljeforsin teoksia oli esillä vuoden 1889 Pariisin maailmannäyttelyssä. Hänen tärkein mesenaattinsa oli Ernest Thiel. Liljeforsin maalauksia onkin paljon Thielin galleriassa. Liljefors valittiin Berliinin taideakatemian jäseneksi vuonna 1906 ja vihittiin Uppsalan yliopiston kunniatohtoriksi vuonna 1927.
Liljefors oli vuosina 1887–1895 naimisissa Anna Olofssonin ja avioeron jälkeen vuodesta 1895 tämän siskon Signe Olofssonin kanssa. Heidän poikansa oli taiteilija Lindorm Liljefors ja pojanpoikansa taiteilija Anders Liljefors.